এপ্রিল, ২০১৪ সালে বার্মিংহাম মেইলে গাজী বলেন, ‘আমার নাটক পরিকল্পিতভাবে ধর্ষণ ও নির্যাতনের শিকার হাজার হাজার নারীর কণ্ঠস্বরকে তুলে ধরেছে। সমাজব্যবস্থা ঐ নারীদেরকে প্রত্যাখ্যান করেছে, তাঁদের গল্পে নীরব ভূমিকা পালন করেছে ও তাঁদের অস্তিত্বকে অস্বীকার করেছে। সামাজিকভাবে একটি রক্ষণশীল সমাজে ধর্ষণের কলঙ্ক ও সমষ্টিগত লজ্জ্বা খুবই ব্যাপক ছিল। দূর্দশাগ্রস্ত ঐ নারীরা নির্যাতনের বিষয়ে নিজেদেরকে তুলতে পারেনি। যদি তা করতো তাহলে তাঁরা নিজেদের লোকদের কাছেই অবমাননার শিকারে পরিণত হতো। এ নাটকটি কেবলমাত্র সাংস্কৃতিকভাবেই গুরুত্ত্বপূর্ণ নয়; বরং শিক্ষাগতভাবেও এর তাৎপর্য রয়েছে। ঐ বীরাঙ্গনারা এখন বয়সের ভারে ন্যূহ ও মৃত্যু তাঁদের দরজায় কাড়া নাড়ছে এবং তাঁদের মৃত্যুর পাশাপাশি তাঁদের গল্পেরও সমাপ্তি ঘটবে। তাঁরা দীর্ঘকাল নীরব রয়েছেন - বিশ্ববাসীর কাছে এখন তাঁদের গল্প শোনা অত্যন্ত প্রয়োজন।’